Влодек Павлик

мини|298x298пкс|Влодек Павлик 2021 година
**Влодек Павлик**, всушност **Влодзимеж Јацек Павлик** (роден на 4 октомври 1958 година во Киелце  ) — полски композитор, џез пијанист, лидер на бендот Влодек Павлик Трио.

Неговите композиторски достигнувања, освен џез нумерите, вклучувуваат и музика за играни и документарни филмови, телевизиски театри, музика за поезија, опера, кантата, композиции за камерен и симфониски оркестар, балетска музика, музика за театарски претстави и музика за радио драми. Соработувал со многу полски и американски џез изведувачи, меѓу кои и со: Јануш Муниак, Ренди Брекер, Скот Хамилтон, Били Харт, Ричи Кол, Мајк Стерн, Том Кенеди и Вестерн џез квартет. Настапуваше и со полските поп ѕвезди како Кајах и Маргарет (Фаја Хорнби).

Неговата дискографија вклучува 43 авторски албуми, издадени во Полска и САД. Добитник е на наградата Греми во категоријата за *најдобар албум со голем џез ансамбл* за албумот *Ноќ во Калисија.* Со кој на двапати постигна платинест статус за продадени над 20.000 примероци во Полска.
мини|Влодек Павлик во Стависко, Подкова Лешна - декември 2010 година.

## Раните години
Своето детството го поминал во Островец Швиетокрзиски, каде што го имал својот прв музички настап на шестгодишна возраст. Завршил средно музичко училиште во Киелце. Дипломирал во класата по пијано на Барбара Хесе-Буковска на Музичката академија во Варшава и Џез факултетот на Музичката академија во Хамбург.

## Кариера
Павлик е добитник на повеќе престижни награди, како: Гран при на Меѓународниот натпревар за џез во Данкерк (Франција 1984) и втора награда на Меѓународниот натпревар за џез композиција во Монако (1989).

Настапувал на многу џез фестивали, меѓудругите на: Северноморскиот џез фестивал (Хаг 1998), Варшавските летни џез-денови (повеќепати), Европскиот џез фестивал (Атина 2006), Биелска Задимка Џеззова (Бјелско-Бјала 2015), Каунас џез фестивалот (Каунас 2015) како и фестивалите на класична музика Вратиславиа Кантас (Вроцлав 2003), Алтштад Хербст (Диселдорф 2007) и ГАуде Матер (Ченстохова 2015) и оние посветени на полската музика (Полски фестивал Синсинати 2016).

Автор е на филмска музика за филмовите *Врани* и *Време за умирање* на Дорота Кеџиерзавска и *Реверс* наБорис Ланкос. За музиката на филмот *Реверс* ја добил главната награда во категоријата „Индивидуални награди“ на 34. Фестивал на полски долгометражен филм во Гдиња и полската филмска награда „Орел“ во 2009 година. Тој компонирал и музика за меѓународни продукции: *Ноќна стража* (2007) на Питер Гринавеј и Ветровите од Колима (2009) во режија на Марлин Горис.

Од почетокот на 80-тите на 20 век бил дел од Академскиот младински уметнички фестивал, каде долги години водел џез работилница.

Бил дел од тимот одговорен за создавање на танцово-музичко претстава *Шопен <sup>4</sup>* во продукција на ТВП, премиерно била прикажано на Саемот во Киелце во 2010 година за време на церемонијата на отворање на новата изложбена сала Е.

Во 2014 година по барање на тогашниот претседател на Република Полска, Бронислав Коморовски, Павлик ја компонирал свитата „Слобода“ за хор, оркестар и џез трио, која била изведена на 4 јуни 2014 година на Плоштадот во замокот во Варшава по повод Денот на слободата во присуство на многу шефови на држави, меѓу кои и претседателот на САД, Барак Обама. Во 2016 година за време на 54 Национален фестивал на полски песни тој бил награден со музичката награда за 30-годишнина на Телеекспрес, каде настапил во програма подготвена специјално за оваа пригода со полските поп ѕвезди и неговото трио. Во февруари 2017 година бил дел од жирито во финалето на националните квалификации на 62-то издание на натпреварот за Избор за песна на Евровизија. Имал кандидтура за позицијата ректор на Универзитетот за музика Фридерик Шопен во Варшава за мандатот 2020-2024 година. На 15 октомври 2024 година од страна на претседателот на Република Полска, Анджеј Дуда му била врачена номинација за професор по уметност во областа на музичката уметност.

## Дискографија

; Албуми

; Филмска музика

; Квартет Влодек Павлик

; Божиќни албуми

## Награди

## Ордени и одликувања

* Витешки крст на Орденот на преродбата на Полска (2014)  .
* Почесен бисер на полската економија во категоријата култура (2015) 
* Почесен граѓанин на градот Калиш 
* Почесен граѓанин на градот Подкова Лешна 
* Медал на стогодишнината од обновената независност (2023) 
* Златен медал за заслуги на културата Глорија Артис, 27 март 2023 година

## Наводи



Категорија:Родени во 1958 година
Категорија:Добитници на Греми
Категорија:Полски композитори